open-index/open-wikipedia-markdown huggingface dataset:
Logike

**Logike** es li subfake de filosofia kel konserna li regles kel guverna korekti e nonkorekti resono.

Logike blid krea da Aristotle kel analisad termines e propositiones, e in sen *Prior Analytics* proposid sistemalim li diversi formes del silogisme. Dis verke ha sempre es importanti parte de logike.

Lon altri grandi sukseso esed li uso de simboles por exposi li forme de un argumente, nondependantim de lun kontenatum.

Talim, exemple de silogisme es: omni A es B; omni B es C; dunke omni A es C. Tal argumentes es fundamental in logike.

## Vida anke
* William de Ockham
* Francis Bacon
* George Boole
* Gottlob Frege
* Kurt Godel.
Tempe

**Tempe** es konsepte kel konserna li ordine e duratione de eventes.

Si du eventes eventa non-samtem ye un punktu, les eventa in definit ordine kun tempe-duratione inter les.

Durant multi sekles li rotatione del tere provised standarde por tempe-mesuros, ma in 1967 li standard unitate de tempe, li sekunde blid ri-defini plu presisim.

In omnidial vivo nus pove ankore pensa pri tempe kom Newton, kel konsepted un universal temp-ordine de eventes. Nus pove ignora li tre brevi tempe kel lume-signales besona por atena nus.

Ma kand konserna rapiditates proxim ti de lume, samtemeso non plus es universal e on mus konsidera tempe in movanti frames.

Vida anke: relativitate, Einstein.
Spatie

**Spatie** in matematike es limitat o nonlimitat extensione.

In geometria dis extensione pove es in un, du o tri dimensiones, e lun nature difera in diferanti geometrias.

Segun Euklidan geometria, spatie es uniformi e infiniti, tal ke nus pove parla pri linie de infinit extensione o poligone de infinit area.

## Vida anke
* Riemannan geometria
* Lobachevskian geometria
* vektor-spatie.
Silogisme

**Silogisme** es li logikal forme de un argumente konsistant ek tri asertiones: du premises e un konklusione.

Li konklusione de validi silogisme seku logikalim fro li premises, e lum es ver si li premises es ver.

Vida anke: logike.
Francis Bacon

**Francis Bacon** (22 de januare, 1561-9 de aprile, 1626) esed angli filosofe e politikiste.

Lo bli rimemora chefim pro sen stimulatione de sientie in Anglia. Bacon es asosiat kun li metode de induktione e li refuso de a priori resono in sientie.

Li aplikatione del Baconani metode esed importanti eme in li fondatione del Regal Sosiete de London (anglim: Royal Society of London).
Induktione

**Induktione** in filosofia es li prosedo de resono fro partikular instanses a general propositiones.

## Vida anke
* Francis Bacon.
George Boole

**George Boole** (2 de novembre, 1815-8 de desembre, 1864) esed britani matematikisto e logikiste.

Lo bli chefim rimemora pro invente Boolean algebra, per kel on pove aplika matematikal metodes a logikal propositiones.

In moderni tempes dis algebra ha deveni important in sistemes de telekomunikatione e elektroni sirkuites, e dunke in komputore-teknologia.

Vida anke: ensemble-teorie, logike.
Gottlob Frege

**Friedrich Ludwig Gottlob Frege** (8 de novembre, 1848-26 de julie, 1925) esed germani logikisto, li patro de matematikal logike.

Inspirat da li plu frui labore da Leibniz, lo probad tu montra ke on pove deriva omni matematikal veritates fro poki simpli axiomes.

Pos li kritike da Bertrand Russell ke lon sisteme permise aminim un paradoxe, lo skripted pokum.

Vida anke: Peano, Whitehead, logikal positivisme.
Kurt Gödel

**Kurt Gödel** (28 de aprile, 1906-14 de januare, 1978) esed usani matematikisto kel naskad in Brno, Austria (nuni Chekia).

Lo in 1931 proposid li teoreme de Gödel, probablim li maxim signifikant matematikal teoreme del 20esmi sekle.
Teoreme de Gödel

**Teoreme de Gödel** es teoreme kel montra li vaneso de proba establi kompletim axiomal formalisatione de matematike.

Kurt Gödel pruvad in 1931 ke matematikal sisteme mus es nonkompleti. Tum es, in irgi sisteme formules mus bli konstrukte kel on pove nek pruva ni despruva in ti sisteme.

Plusim, nuli matematikal sisteme pove bli pruva konsequenti sin axiomes preter ti sisteme.

Li teoreme de Gödel ha profundim efekta atitudes vers li fundamentes de matematike.
Solide

**Solide** es un del tri fisikal standos de materie.

Karakterisat dal trete de kohesione, solides retena sen forme exept kand lus es desformat da exteri forses.

Veri solides have fixi liquideska-punktu e es kristalatri, li molekules es kuntenat in reglari shablone.

Vida anke: liquide, gase, vitre.
Molekule

**Molekule** es kompositione de atomes ligat per kemial liges e aktent kom unitate.

Molekule es li maxim mikri partikle de kemial komposure kel retena li kompositione e kemial tretes del komposure.

Li kompositione de molekule es representat per sen kemial formule.
Liquide

**Liquide** es un del tri standos de materie, li altris esent solide e gase.

Liquides aquira li forme de sen kontenantum, ma have fixi volumine ye partikulari temperature e es preske nonkompresebli.

Preske omni substanties adopte li liquidi stando ye apti temperature e presione.

Vida anke: kohesione, fluide, vapore.
Gase

**Gase** es un del tri standos de materie, li altris esent solide e liquide.

Gases es karakterisat per basi densitate; alti kompreseblitate; transparenteso; manko de rigiditate; e tendentie tu plenisa irgi volumine.

Aere e vapore es familiari exemples de gases.

Ye sufisantim alti temperatures, omni materies gaseska, malgre ke multis subisa kemial chanjos anteu.

Vida anke: molekule, hidrogene, oxigene, metane, ideali gase.
Evariste Galois

**Evariste Galois** (25 de oktobre, 1811-31 de maye, 1832) esed fransi matematikisto.

Lo es maxim konosat pro lon aplikatione de grupe-teorie a li solutione de equationes.

Lo resivad nuli kurajiso fro sen samtempanes e morid after duele ye li aje de 20 yares.

Tamen lon labore profundim influad multi plu tardi algebraistes.

Vida anke: matematike, algebra.
George Gamow

**George Gamow** (4 de marte, 1904-19 de auguste, 1968) esed usani fisikisto e skribiste de populari sientie kel naskad in Odesa, Rusia (nuni Ukraina).

Lo es maxim konosat pro lon labore in nukleusal fisike, spesialim relatent li evolutione de steles, e pro lon susteno del teorie de "grand explosione" in kosmologia.

In genetike lon labore preparad li vie por deskovra li role de DNA.

Vida anke: sientie.
Stele

**Stele** es grandi brulanti sfere de gases kun-tenat per sen propri gravitatione.

Nusen sune es normal stele segun sen kompositione, parametres e kolore.

Li viv-tempe de stele dependa de lun mase e lumositate; lum varia inter un milion e dek mil bilion yares.

Steles es diviset en du kategories, Populationes I e II. Li steles in Populatione I mova plu lentim, e generalim bli trova in li spiral-brases de galaxies.

Steles in Populatione II es generalim plu briliant, mova plu rapidim, e bli trova generalim in li sferal "halo" de steles sirk galaxie.

Multi steles es duopli steles.

Ye li fine de sen vivo, stele pove subisa total gravitational kolapso e deveni nigri true.

Vida anke: stelaro, kosmologia, milke-vie, nebula, sunal sisteme, nova, supernova, universe, variabli stele
Galaxie

**Galaxie** es li maxim grand individui konglomeratione de materie, kontenant steles, gase, polve, e planetes.

Galaxies komensa kom imensi nubes de gase, ek kel steles kondensa. Unesmim galaxie have nonreglari forme; lu kontena grandi quantitates de gase e polve in kel novi steles forma konstantim.

Lu jira e pos miliones de yares evolu en spiral forme. Nusen galaxie li milke-vie have dis forme e nusen sune lia in un spiral-brase.

Pos plusi miliones de yares, li spiral-brase falda vers li nukleus, e li resulte es elipsal galaxie kel kontena multi oldi steles e poki gase o polve. Li final forme de omni galaxie es sfere, pos tum lu pove evolu en nigri true.

Li galaxie maxim proxim nus es Andromeda, anke de spiral forme.

Galaxies emise radio-ondes, e li maxim forti fontes es radio-galaxies. Un grupe de tal galaxies, de spiral forme, es li Seyfert-galaxies nomisat segun li astronome Usani Carl Seyfert.
Stele de Barnard

**Stele de Barnard** es stele deskovrat da Usani astronome Edward Barnard.

Lo deskovrad li stele in 1916. Lu es redi nane, e lia nur six lum-yares fro li tere.
Edward Barnard

**Edward Barnard** (16 de desembre, 1857-6 de februare, 1923) esed usani astronome kel deskovrad li sinkesmi satelite de Jupitere.

Lo deskovrad li satelite (Amalthea) in 1892.  In 1916 lo deskovrad li stele de Barnard, redi nane kel lia nur six lum-yares fro nusen tere.
Satelite

**Satelite** in astronomia es sielal objekte kel jira kun, o sirk, altri tal objekte.

In nusen sunal sisteme disum inkluse planetes, kometes, asteroides e meteoroides, ulter li "lunes" del planetes.

Li lune es li maxim grandi konosat satelite relativim kun sen planete (tere). Pro tum, li sisteme tere-lune bli kelkifoy konsidera kom duopli planete.

**Artifisial satelites** jira sirk li tere. Lus have diversi usos, inklusent tu transmise television-signales a li tere.

Vida anke: meteore
Komete

**Komete** es neblosi korpore kel sirkvada li sune.

Generalim kometes es vidabli nur kand proxim li sune, ma li tempe-periode inter li unesmi apario e final desapario pove es pluri yares.

Kand lus proximeska li sune, kelki kometes developa un kaude. Li direktione del kaude es sempre for fro li sune, dunke on generalim kreda ke li kaude bli kausa dal sunal vente.

Li "kape" de komete bli noma li nukleus; lu kontena li maxim multi mase del komete.

Newton interpretad li sirkvado de kometes kom paraboles. Halley plu tardim demonstrad ke aminim kelki kometes retroveni periodim.

## Vida anke
* Komete de Halley
* sunal sisteme
* Tycho Brahe
Planete

**Planete** in li sunal sisteme es un del nin grandi korpores kel sirku-jira li sune.

Per extensione, planete pove es simil korpore kel sirku-jira altri stele.

In 1963 on deskovrad ke li stele de Barnard have aminim un sirku-jiranti korpore (sirk 1,5-foy tam grandi kam Jupitere), implikant ke planetes es nulim uniki che li sune.

## Vida anke
*satelite
*lune
*stele
*galaxie
*tere.
Algebra

**Algebra** es li parte de matematike kel konserna li relationes e tretes de nombre-sistemes per usa general simboles (kom *a, b, x, y*) por representa matematikal quantitates.

Disi simboles bli kombina per aditione (*a+b*), subtraktione (*a-b*), multiplikatione (*ab*) e divisione (*a/b*).

Li relationes inter les bli exprese per simboles kom *=* (egali), *>* (plu grandi kam) e *<* (min grandi kam). Disi simboles bli usa anke in aritmetike.

Nombre multiplikat per se self deveni potenteso: *x.x = x<sup>2</sup>*, e talim plus.

Operationes in algebra bli deskripte per li leges asosiativ, komutativ e distributiv.

## Vida anke
* Geometria
* Grupe
* Ringe
* Ensemble-teorie
Universe

**Universe** es li klosat sisteme de omnum kel exista o eventa.

In kosmologia li termine bli aplika a nusen universe, tum es, omnum kel nus pove observa, e li suposit extensione de lum.

On pove kgooggoogaga ke exista antei universes e aftri universes. Fisikistes anke kelkifoy konsidera li posiblitate de paraleli universes.

Vida anke: Varmeso-morio, fisike, astronomia, galaxie
Atome

**Atome** es klasikim un del mikroni, nondivisebli, homogeni material partikles kel komposi material partikles.

In moderni sientie atome es relativim stabili quantitate de materie kel konsista ek aminim du subatomi partikles.

Omni atome konsista ek mikroni nukleus kel kontena elektrim positivi protones e neutri neutrones. Asociat kun li nukleus es negativi elektrones.

Li nombre de protones in li nukleus defini li kemial elemente de kel li atome es exemple. Li nukleus kontena preske omni mase del atome.

Li nombre de neutrones defini li isotope de kel li atome es exemple.

Vida anke: atomisme, molekule, kemie, fisike
Kosmologia

**Kosmologia** es li studio del strukture e evolutione del universe.

Ansieni kosmologias esed diversi, ma generalim suposid fixa, plani tere sentrim del universe.

Plu tardim, plu realisti modeles emerjad (vida: Kopernikus, Brahe, Kepler, Galileo Galilei, Newton).

Moderni teories es diviset en du tipes:

**Evolutional teories**.  Li maxim important es li teorie del grand explosione kel resulta del observationes del galaxies da Hubble.

**Kontinui kreatione**.  Li teorie del stabili stando, proposit in 1948 da Bondi, Gold e Hoyle, aserte ke li universe ha sempre exista e sal sempre exista in sen nuni forme.

In 1965 on deskovrad ke li universe posese funde-radiatione kel on sugeste blid produkte dal grandi explosione.

Vida anke: astronomia, nigri true, redesko, relativitate, Albert Einstein, energie
Atole

**Atole** es tipalim sirklari korali-rife kel enklosa lagune.

Multi atoles, kel ofte suporta isles, bli trova in li Pasifiki oseane.
Astrofisike

**Astrofisike** konserna li fisikal e kemial nature de sielal objektes e eventes, usant datus produket per radio-astronomia e spektroskopia.

Per explora li leges del universe astronomes pove formula teories de evolutione de steles.

Vida anke: kosmologia, astronomia, fisike
Atomisme

**Atomisme** es li teorie ke omni materie konsista ek atomes - mikroni nondesktruktebli partikles, homogeni segun substantie ma diversi segun forme.

Developat da Leucipus e Demokritus e adoptet da Epicurus, li teorie blid elabora plu tardim dal roman poete Lucretius.
Quantum-teorie

**Quantum-teorie** es teorie developat komensim del 20esmi sekle por explika serteni fenomenes non explikabli per klasiki fisike.

Planck deskriptet li distributione de radiatione from nigri korpore per suposi ke elektromagneti radiatione exista in paketes nomisat quantus, chake havent energie *E=h&nu;* (vor *&nu;* es li frequenteso e *h* es li Planck-konstante).

Bohr postulad ke atome exista nur in serteni fixa standos kun definit energies, e ke quantus de radiatione bli emise durant transitiones inter disi standos.

Li nuni versione del quantum-teorie blid developa sirk 1925 (li København-interpretatione).
Kosmal radiatione

**Kosmal radiatione** es elektrones e li nukleuses de hidrogene e altri atomes kel bombarda li alti atmosfere del tere ye rapiditates proxim ti de lume.

On kreda ke kosmal radiatione veni de supernovas, ma kelkum pove forsan veni de exter nusen galaxie.
Stelaro

**Stelaro** es grupe de steles kel forma shablone in li siele, malgre ke les es altrim nonkonektet.

In ansieni tempes on interpretad li shablones kom imajes, generalim de mital karakteres.

Vida anke: sodiake
Milke-vie

**Milke-vie** es nusen galaxie.

Lu es diskatri spiral galaxie kel kontena sirk 100 bilion steles.

Nusen sunal sisteme lia in un spiral-brase. Li galaxie jira lentim sirk sferatri nukleus, ma non ye uniformi rapiditate. Nusen sune sirku-jira li galaxi-sentre omni 230 milion yares.

Li milke-vie deriva sen nome de nusen perseptione de lu kom milkatri bende de steles ensirklant li nokte-siele.
Duopli stele

**Duopli stele** o **binari stele** es pare de steles kel sirku-jira komuni sentre de gravitatione.

Sirk 50% de omni steles es membres de o binari o multopli stel-sistemes (in kel es plu kam du steles).

Vida anke: stelaro, galaxie, astronomia, Alpha Centauri, Capella, Sirius, redesko
Redesko

**Redesko** es augmento del ond-longitate de lume fro un objekte, pro lun rapidi for-movo fro li observere.

Li spektres de distanti galaxies montra redesko, e tum generalim, ma non sempre, bli interpreta kom implikant ke lus for-mova fro nus.

Vida anke: Doppler-efekte, kosmologia
Lume

**Lume**, **vidabli lume** o **vidabli radiatione** es elektromagneti radiatione kel li homal okule pove persepte. Vidabli lume kovra li vidabli spektre e have ond-longesos inter 400–700 nanometres, keles koresponda a frequentesos inter 750–420 terahertz. Li vidabli spektre es situat inter li infraredi (plu longi ond-longesos e plu basi frequentesos) e li ultervioleti (plu brevi ond-longesos e plu alti frequentesos).

In fisike, li vorde “lume” pove signifika elektromagneti radiatione de irgi ond-longeso (od vidabli o nonvidabli). Talim gamma-radies, X-radies, mikroondes e radioondes es anke lume. Li chefi qualitates de lume es intensitate, direktione de propagatione, frequenteso e polarisatione. Len rapideso in vakuum, 299792458 m/s, es un ek li fundamental konstantes de nature. Omni elektromagneti radiatione montra irgi qualitates de et partikles e ondes. Li elementari partikles de lume (*[[Fotone|fotones]]*) pove bli detekte per spesialisat aparate.

Komensim del 20esmi sekle on debatad li nature de lume, e Planck e Einstein proposid explikationes kel suposid ke lume porta energie in quantus (vida quantum-teorie, fotone). Disdi fisikistes explika lumal fenomenes segun o ondi, o quantus, usant sempre li maxim konvenanti explikatione por li partikulari eme.

Li chefi fonte de natural lume sur nusen tere es li sune. Historialim altri importanti fonte de lume pro homaro esed faire (fro ansieni kamp-faires a modern parafinali lampes). 

## Vida anke
* Fotosintese
* Lasere
Christian Doppler

**Christian Doppler** (29 de novembre, 1803-17 de marte, 1853) esed austrian matematikiste e fisikiste kel unesmim deskripted li Doppler-efekte.
Astrologia

**Astrologia** es li arte e sientie de divina li future per studia li siele.

Li origine de astrologia esed in Mesopotamia vor on usad lum por predikte li fate de states e reges. In ansieni Grekia lum blid usa por divina li fate de ordinari homes.

Kun li desiro tu krea presisi kalendres, astrologia dukted al frui astronomia. Li majoritate de frui astronomes, inklusent Ptolemy e Kepler, praktisad astrologia.

Li chefi datum in moderni westan astrologia es li positione del steles e planetes, deskriptet relativim kun li dekdu (12) divisiones del sodiake, ye li tempe del nasko de individue.
Johannes Kepler

**Johannes Kepler** (1571-1630) esed german astronome.

Kepler, usant li presisi observationes del planetes da Brahe, elaborad li modele del universe da Kopernikus (segun kel li sune es li sentre del universe).

Lo demonstrad ke li planetes seku elipsal vies. Lon tri leges (vida leges de Kepler) servad plu tardim kom li fundamente sur kel Newton konstrukted sen teorie de gravitatione.

Vida anke: astronomia, kosmologia
Nebula

**Nebula**  es interstelal nube de gase o polve.

Li termine signifika "nube" in Latinum.

Es du chefi tipes de nebula:

**Difuset nebulas** es grandi, senformi nubes de gase e polve, kel pove es o brilianti o non.

Exemples de difuset nebulas inkluse li Orion-nebula.

**Planetal nebulas** es multim plu mikri, e konsista ek materie for-jetat fro stele.

Vida anke: astronomia, galaxie, supernova, Krabe-nebula
Nigri true

**Nigri true** es li final fase del evolutione de tre enormi steles.

Li nigri true seku total gravitational kolapso.

Li gravitational felde de nigri true es tant intensi ke nulum, non even elektromagneti radiatione (exemplim lume) pove eskapa.

Pro tum, on pove detekte nigri trues per lusen gravitational efektes ye altri korpores.

## Vida anke
* Astronomia
* Kosmologia
* Universe
Variabli stele

**Variabli stele** es stele kel varia sen lumositate.

Es du tipes de variabli stele:

**Extrinseki variable** have lumositate kel varia pro exteri konditione, kom in li kasu de duopli stele.

Li lumositate de **intrinseki variable** varia pro fisikal interni chanjos.

Pulsanti variables, kel varia segun grandeso, es li maxim frequenti tipe de variabli stele.

Vida anke: astronomia
Doppler-efekte

**Doppler-efekte** es li chanjo observat in li ond-longitate de suonal, elektromagneti o altri onde pro li relativi movo inter li ond-fonte e li observere.

Kand li fonte del onde proximeska li observere, chaki pulse ariva plu bald after li antei, kam si li fonte vud es fixi relativim kun li observere. Disum bli persepte kom augmento de frequenteso, tone in li kasu de suone. Kand li suone-fonte atena li rapiditate de suone, suonal mujo eventa.

Kand li fonte for-mova fro li observere, diminutione de frequenteso bli persepte kom plu basi tone, o plu redi kolore in li kasu de lume (vida redesko).

Dis efekte blid unesmim deskripte da Christian Doppler in 1842.
Gravitatione

**Gravitatione** es un del fundamental forses de nature, li forse de atraktione kel exista inter omni materie.

Lum es febli forse e plea nul role in li interni strukture de materie. Ma gravitatione plea importanti role in li strukture del universe. Exemplim, li planetes sirku-jira li sune pro li gravitational atraktione del sune.

Li forse de gravitatione sur li tere es spesial kasu, e kausa korpores tu fala vers li tere kun uniformi akseleratione.

Li **lege de universal gravitatione** da Newton explika li observat movo del planetes e satelites, e ankore sufisa por li maxim multi aplikationes.

In li teorie de general relativitate da Einstein, gravitatione bli explika pro ke mase deforma li sirkumdanti spatie.

Vida anke: fisike, astronomia
Lagune

**Lagune** es korpore de aque separat fro li mare da rive o rife.

Lagunes bli trova ofte in areas de korali-rifes (vida anke atole).

Lagune pove anke bli forma kand li mare krea bare-plaje ye alti mar-nivele.
Rife

**Rife** es linie o katene de rokes pokim sub li surfase del mare.
Korali-rife es spesial tipe de rife (vida anke koralie).
Koralie

**Koralie** es mikri maral animale, li kalke-skeletes de kel forma korali-rifes e isles in varmi mares.

Li maxim multi koralies kunjunkte in kolonies e sekrete exteri kalke-skeletes.  Li oldi membres del kolonie gradualim mori, lasant sen skeletes.

Vegetatione solidifika li forlasat skeletes, formant korali-rifes.  Inter li tipes de korali-rifes es bare-rifes e atoles.
Isaac Newton

**Isaac Newton** (4 de januare, 1643–31 de marte, 1727, o je plu oldi kalendre: 25 de desembre, 1642–20 de marte, 1726 – li yare je li oldi kalendre starta en 25 de marte) esed britani fisikisto, matematikisto, astronomo, natural filosofo, e alkemiisto.

Lo deskovrad li kalkulus e esed li autore del teorie de universal gravitatione.

Lo explorad li fakes de matematike e mekanike e formulad novi derivatione de li leges de Kepler. Lo anke kread sen propri tri leges de movo (vida leges de Newton).

Lon maxim importanti verkes esed *Philosophiae Naturalis Principia Mathematica* de 1687, e *Opticks* de 1704.

Newton famosim kontroversad kun sen koleges in sientie (exemplim Hooke e Leibniz), ma lon influo es sin dute, even si lo kelkifoy lentisad li progreso de britani sientie.

## Vida anke
* Fisike
* Matematike
* Filosofia
* Astronomia
* Albert Einstein

## Extri kuplos
* Commons
Edwin Hubble

**Edwin Hubble** (29 de novembre, 1889-28 de septembre, 1953) esed usani astronome.

Lo in 1923 unesmim demonstrad ke serteni nebulas es faktim galaxies exter li milke-vie.

Per examina li redesko in lusen spektres, lo montrad ke lus formova ye rapiditates proportional kun sen distantias.

Vida anke: Hubble-konstante, astronomia, kosmologia
Akseleratione

**Akseleratione** es li chanjo-rapiditate del velositate de movanti korpore.

Den velositate es definit kom rapiditate in serteni direktione, korpore pove akselera et per chanja sen rapiditate e per chanja sen direktione.

Li unitate de akseleratione es velositate/tempe, exemplim *m/s<sup>2</sup>*.

Segun li duesmi lege de movo da Newton, akseleratione es sempre li resulte de forse kel akte ye korpore. Li akseleratione pro gravitatione de korpore falant proxim li surfase del tere es sirk 9.81 m/s2.

Vida anke: relativitate, Albert Einstein, fisike, astronomia
Subatomi partikle

**Subatomi partikle** es mikri paketes de materi-energie kel komposi atomes o bli produkte in reaktiones o interaktiones kun altri partikles.

Li unesmim deskovrat tal partikle esed li elektrone kel es elektrim negativi e komposi katod-radies. Plu tardim on deskovrad li positivi protone e neutri neutrone.

Anke exista antipartikles kel komposi antimaterie. Un exemple de tal antipartikle es li positrone, li antipartikle del elektrone.

Plu resentim fisikistes ha proba tu explika li multoplitate de subatomi partikles per postula li existo de ensemble de even plu mikri partikles, li quarkes.

Vida anke: fisike, kemie, atome
Elektrone

**Elektrone** es subatomi partikle kun tre mikri mase e negativi elektri charjo.

Elektrones es un del fundamental komposientes de ordinari materie, generalim okupant li orbitales sirk li nukleus de atome.

Li kemial tretes de atomes e molekules bli generalim determina dal elektrones in li orbitales de alti energie.

Katod-radies e beta-radies es ambi fluos de liber elektrones.

Li undirektional movo de elektrones in solidi konduktere produkte elektri kurente.

## Vida anke
* Protone
* Neutrone
* Positrone
* Kemie
* Fisike
Nukleus

**Nukleus** es li sentral parte de atome.

Li nukleus okupa poki ek li spatie in li atome, ma kontena li maxim multi mase.

Li nukleus kontena du tipes de subatomi partikle, protones e neutrones. Triesmi tipe, elektrones sirkumda li nukleus.

Nukleusal fisike studia li tretes del nukleus. Li fake naskad kand Ernest Rutherford postulad li existo del nukleus in 1911.

Li nukleus bli explota por produkte energie in nukleusal reaktores, e anke por milita in nukleusal armes.
Protone

**Protone** es stabili subatomi partikle trovat in li nukleus de omni atomes.

Lum have positiv elektri charjo, egali kun (ma oposit a) ti del elektrone.

Lun mase es pokim min kam ti del neutrone ma 1836-foy plu grandi kam ti del elektrone.

Kom li ione de hidrogene, li protone es importante in kemie.

Vida anke: fisike
Max Planck

**Max Planck** (1858-1947) esed germani fisikiste.

Lo unesmim deskriptet li quantum-teorie in fisike. Disi teorie, kun li teorie de relativitate endukted nov epoke in fisike.

Lon frui labore esed in termodinamike e li studio de nigri korpores. Por deskripte li elektromagneti radiatione emiset fro nigri korpore, lo invented li Planck-konstante kel implikad ke energie, kom materie pove exista nur in quantus.

Pro ti teorie lo resivad li Nobel-premie pri fisike in 1918.
Neutrone

**Neutrone** es sin-charji subatomi partikle kun mase pokim plu grandi kam tu del protone.

Neutrones in li nukleus de atome es stabili. Omni atomes kontena neutrones, exept tes de hidrogene.

Li neutrone blid deskovra in 1932 da James Chadwick.

Vida anke: elektrone, fisike, kemie
James Chadwick

**James Chadwick** (20 de oktobre, 1891-24 de julie, 1974) esed angli fisikiste.

Lo in 1932 deskovrad li neutrone.

Pro ti deskovro lo resivad in 1935 li Nobel-premie pri fisike.

Vida anke: atome, nukleus, protone, subatomi partikle
Elemente

**Elemente** (kemial) es simpli substantie komposit ek identi atomes.

Elementes es generalim mixures de diferant isotopes.

Li elementes bli karakterisa per fisikal tretes kom metales, metaloides e nonmetales.

Multi elementes exhibite alotropie e multis exista kom molekules (exemplim oxigene, O2).

Vida anke: atome, kemie, fisike
Isotope

**Isotopes** es atomes de kemial elemente kel have li sam nombre de protones in li nukleus ma diferanti nombre de neutrones.

Li maxim multi elementes have pluri stabil isotopes, e bli trova in nature kom mixures.

Vida anke: kemie, neutrone, molekule
Katod-radie

**Katod-radies** es elektrones emiset da katode kand varmisat.

On pove atrakte lus per anode in vakuum por forma radie kel kausa apti skrenes tu brilia. Dis metode bli usa exemplim in televisiones.

## Vida anke
* Katione
* Anione
Aurore

**Aurore**, o **polali lumes**, es brilianti lum-spektakle vidabli in li nokte-siele proxim li poles del tere.

Li *aurora borealis* (nordi lumes) bli vida in Kanada, Alaska e Skandinavia.

Li *aurora australis* (sudi lumes) bli vida in li Antarktike.

Li aurores bli kausa da kolisione de aer-molekules in li alti atmosfere kun partikles fro li sune.
Elektrode

**Elektrode** es komposiente in elektri sirkuite.

Che li elektrode, kurente bli transfera inter metali kondukteres e gase o elektrolite.

Positiv elektrode es anode, e negativ elektrode es katode.

Vida anke: 
* katione
* anione
* elektrolise
Elektrolise

**Elektrolise** es kemial reaktione produktet per pasa direkti kurente tra elektrolite.

Li kationes mova vers li katode, e li aniones mova vers li anode.

Che chaki elektrode iones bli produkte segun li leges de Faraday.

Elektrolise bli usa por produkte klore, hidrogene, oxigene e multi altri substanties.
Ione

**Ione** es atome o grupe de atomes kel ha aquira elektri charjo per gano o perdo de negativim charjat elektrones.

Generalim, iones format fro metales es positiv (kationes), e tes fro nonmetales es negativ (aniones).

Ye tre alti temperatures, gases forma plasma, konsistant ek iones e liber elektrones.

Vida anke: elektrolise
Katode

**Katode** es negativim charjat elektrode.

Lu bli usa in kombinatione kun sen positivi partnere li anode kom fonte de elektrones, o por produkte elektri felde.

Vida anke: katod-radie
Anode

**Anode** es positivim charjat elektrode.

Elektrones, kel porta negativi charjo, envada li aparate che li katode, e departa per li anode.
Televisione

**Televisione** es li komunikatione de movant imajes inter distani lokes per drate- o radio-transmisiones.

In television-difusione, sentralim preparat programes bli transmise a multi individui resiveres.

Disdi klosat television-sistemes deveni sempre plu importanti.

Generalim, suon-signale bli transmise kun li imaj-informatione. Television-kamera bli usa por forma imaje del sene transmisendi, e konverte lum en elektri signales. Li signales bli transmise o per kable (klosat sisteme) o per radio-ondes (elektomagneti radiatione) a li resivere, vor li signale bli rikonstitu kom imaje sur apti skrene, ofte per katod-radies.

In kolore-televisione, li lume kel envada li kamera bli divise en redi, blui e verdi komposientes. In li kolore-resivilo, dis informatione bli usa por direkte tri elektron-radies.

Li unesmi televisione blid demonstra in 1926 in London da John Logie Baird.
Aside

**Aside** es substantie kapabli tu produkte iones de hidrogene in kemial reaktiones.

In un importanti klase de kemial reaktiones, tes inter asides e bases, un ione de hidrogene (identi kun li protone in fisike) bli transfera fro aside a base (substantie kel pove aksepta hidrogen-iones).

Li fortitate de aside dependa del disponableso de sen iones (vida pH). Multi kemial reaktiones rapideska in solutione de aside (vida katalise).

Amino-asides, kel komposi proteines, es esential partes de omni vivanti koses.

Vida anke: alkali
Base

**Base** in kemie es li komplemente de aside.

In li modern definitione, base es substantie kel pove aksepta ione de hidrogene fro aside.

Kelki forti nonorgani bases bli noma alkalis.
Alkali

**Alkali** es aque-soluebli substantie kel akte kom forti base in kemial reaktiones.

Alkalis neutrisa asides por forma "sales".

Li have important industrial aplikationes in li fabrikatione de vitre, sapone e papere.
PH

**pH** es mesuro del asiditate (vida aside) de aque-solutione.

Lum bli defini per li formule *pH = log<sub>10</sub>{H<sup>+</sup>}* vor {H+} es li termodinamikal aktivitate del iones de hidrogene in li solutione.

Pur aque have pH = 7; asidi solutiones have pH  7.

Vida anke: alkali, base
Katalise

**Katalise** es li chanjo del rapiditate de kemial reaktione per adi mikri quantitate de substantie kel es nonchanjat after li reaktione.

Katalise es multim usat in industrie, exemplim in li kontakte-prosedo.

Omni vivanti organismes dependa ye katalise per ensimes, kel regla kemial reaktiones.

Vida anke: aside
Ensime

**Ensime** es proteine kel katalisa (vida katalise) li kemial reaktiones che vivant organismes.

Chaki ensime es generalim spesial por partikulari reaktione o grupe de reaktiones.

Ensimes produkte omni organi materies in vivanti selules, e por produkte energie in muskles.

Un selule tipalim kontena sirk 3000 diferant ensimes.

Importanti grupe de ensimes che homes es li vitamines, kel es nesesari in li diete.
Krabe-nebula

**Krabe-nebula** (M1) es brilianti nebula in li stelaro Tauro.

Lu es li restaje del supernova de 1054. Lu lia 1223 parsekes fro li tere.
Proteine

**Proteine** es pesosi molekule komposit ek amino-asides.

Malgre ke sentos de diferanti amino-asides es posibli, nur 20 bli trova in proteines.

Proteines bli trova in omni vivant organismes. Muskles in animales konsista chefim ek proteines. Proteines anke bli trova in sange.

Ensimes anke konsista chefim ek proteines.
Amino-aside

**Amino-asides** es importanti klase de asides kel kontena un o pluri amino-grupes (-NH2).

Sirk duanti (20) amino-asides es li fundamental komposientes del proteines trovat in omni vivanti materie.

Amino-asides es blanki, kristalatri e soluebli in aque. Lus pove akte kom asides o bases (vida pH).
Vitamine

**Vitamine** es spesial molekule kel es nesesari in li diete de homes.

Lus bli konosa per literes; li maxim familiari es Vitamines A, B, C, D e E.

Vida anke: ensime, katalise
DNA

**DNA**, deoxiribonuklei aside, es nuklei aside.

Lum konsista ek du files de nukleotide intertexat por forma duopli helise.

DNA bli trova in omni vivanti koses e viruses.

Vida anke: RNA
Organi kemie

**Organi kemie** es importanti subfake de kemie kel studia kompositiones de karbo e hidrogene.

Dis felde es faktim larji e diversi, pro li (preske) uniki kapablitate de karbo tu forma katenes de atomes de preske omni longitate e komplexitate.

Organi molekules es li fundamente de omni vivanti materie (vida biokemie).

Li labore da Liebig, Dumas, Cannizzaro e Kekule provised li fundamente de moderni organi kemie.
Puri matematike

**Puri matematike** es un ek du basal divisiones de matematike.

Matematike es diviset esentialim en du chefi subfakes: puri matematike e aplikat matematike.

Puri matematike have kom su base li abstrakti studio de quantitate, e talim inkluse li sienties de nombre, aritmetike e lun plu larji realisatione algebra.

Lu anke inkluse li diversi tipes de geometria: analiti geometria, Euklidan geometria, non-Euklidan geometria, trigonometria e kelkifoy topologia; analise inklusent li kalkulus e vektor-analise.

In moderni matematike, multi ek ti temes bli trakta segun li idees de ensemble-teorie.

## Vida anke
* aplikat matematike
Aplikat matematike

**Aplikat matematike** es un ek du basal divisiones de matematike.

Li altri basal divisione es puri matematike. Aplikat matematike trakta li aplikationes de matematike. Lu bli asosia partikularim kun sientie e injenieria.

Spesial temes kel es parte de aplikat matematike inkluse Boolean algebra, lude-teorie, information-teorie e vektor-analise.<-that shits in need of a fix down the line yaugh?

## Vida anke
* puri matematike
Aritmetike

**Aritmetike** (fro greki *arithmos*, nombre) es li sientie de nombre.

Til li 16esmi sekle, on vidad aritmetike kom li studio de omni tretes e relationes de omni nombres.

In moderni matematike li termine generalim signifika li studio del positiv real nombres e sero sub li operationes de aditione, subtraktione, multiplikatione e divisione.

Dunke on pove vida aritmetike kom spesial kasu de algebra, malgre ke lu es important in li historie de matematike.

## Vida anke
* Matematike
* Puri matematike
* Algebra
Sero

**Sero**, in matematike, es nombre plu mikri kam irgi finiti positiv nombre, ma plu grandi kam irgi finiti negativ nombre.

Si *x* es irgi nombre, sero obedia li sekuenti regles:

* *x+0 = x-0 = x*
* *x.0 = 0*
* *0/x = 0*
* *x<sup>0</sup> = 1*

Divisione per sero es nondefinit operatione.

## Vida anke
*aditione
*subtraktione
*multiplikatione
*aritmetike
*puri matematike
Aditione

**Aditione** es un ek li basal operationes de aritmetike e algebra.

Li signe de aditione es "+".

On pove deskripte li aditione de positiv nombres segun ensemble-teorie:

Si on konsidera ke un ensemble A kontena 4 elementes, e un ensemble B kontena 5 elementes, li unione del du ensembles kontena 9 elementes; tum es, 4+5 = 9.

Li aditione de negativ nombres equivala subtraktione.

## Vida anke
* Subtraktione
* Multiplikatione
* Divisione
* Puri matematike
Subtraktione

**Subtraktione** es un del basal operationes de aritmetike, li inversi operatione de aditione.

Li signe de subtraktione es "-".

On pove vida subtraktione kom li solutione de equatione, den li difero *a-b* pove bli exprese kom *b+x = a*.

Li subtraktione de negativ nombres equivala aditione.

## Vida anke
* Aditione
* Multiplikatione
* Divisione
* Puri matematike
Multiplikatione

**Multiplikatione** es un del basal operationes de aritmetike.

Per multiplikatione on kombina du nombres por produkte triesmi. Li signe de multiplikatione es "." (o simplim serie de du nombres kom *ab*).

Vor *x* e *y* es natural nombres, *x.y* es komutativ e bli defini kom *x+x+ ... +x*, li nombre *x* aparient *y*-foy.

Multiplikatione de irgi nombre per 0 (sero) bli defini kom produktent sero.

On pove defini fraktiones per simpli extensione de multiplikatione.

Vida anke: divisione, aditione, subtraktione, puri matematike
Divisione

**Divisione** es un ek li basal operationes de aritmetike, li inversi operatione de multiplikatione.

Divisione es li determinatione de quanti-foy on mus multiplika un nombre por es egali kun altri nombre. Li simbole de divisione es "/".

Si li du nombres have li sam (positiv o negativ) signe (+ o -), li resulte es positiv; si les have diferant signes, li resulte es negativ.

Vida anke: multiplikatione, aditione, subtraktione, puri matematike
Nombre

**Nombre** es expresione de quantitate.

In omnidial termines, on usa nombres generalim kun unitates, kom "3 metres".

Por exprese-maneres de nombres, vida: kube, fraktione, resiprokale, radike, quadrate, sume.

Por nombre-sistemes, vida: binari nombres, desimal sisteme.

Por tipes de nombres, vida: imaginari nombres, integres, nonrational nombres, natural nombres, rational nombres, real nombres.

## Vida anke
* aritmetike
* algebra
* primi nombre
* sero
Grupe (matematike)

**Grupe**, in matematike, es ensemble de elementes in kel es un operatione *, talim ke:

* por omni elementes *a,b* in li ensemble, * es asosiativ (vida algebra) e *a*b* es membre del grupe;
* es un identitate *e* in li ensemble talim ke *a*e=a* por omni elemente *a* in li ensemble;
* omni elemente *a* have un inverse *a<sup>-1</sup>*, talim ke *a*a<sup>-1</sup>=e*.

Si li operatione * es komutativ, li grupe es Abelan grupe.

Li ensemble de omni integres sub li operatione "+" es un grupe; ma lum non es un grupe sub divisione, den divisione non es asosiativ.

Vida anke: felde, ringe, ensemble-teorie, simetrie
Abelan grupe

**Abelan grupe** in matematike es grupe in kel omni pare de elementes es komutativ sub operatione *:

*a*b = b*a*

Kom exemple, li ensemble de integres sub multiplikatione es infinit Abelan grupe.

Li nome memora li labore dal norvegi matematikiste Niels Abel.

## Vida anke
* algebra
* ensemble-teorie
Topologia

**Topologia** es subfake de matematike kel relate geometria.

Lum trakta li positiones e relativ positiones de tretes de geometrial objekte.

Topologia chefim konserna shablone, tum es, ti tretes kel non bli efekte da chanjo de grandeso, angule, e talim plus.

## Vida anke
* Probleme de quar kolores
* Klein-botle
* Mobius-bende
Niels Abel

**Niels Abel** (5 de auguste, 1802 - 6 de aprile, 1829) esed norvegi matematikisto.

Lo in 1824 pruvad ke li general equatione del sinkesmi gradu non es soluebli per algebra.

Li klase de komutativ grupes bli noma segun Abel (vida Abelan grupe).

Vida anke: matematike, algebra, grupe
Klein-botle

**Klein-botle** es topologial spatie (vida topologia) kel have nur un latere.

Konsidera un vakui silindre ek flektebli materie.  Si on flekte un extremum vers li altri, tra li latere del silindre, e junkte lum al altri extremum, li resulte es objekte kel have nul "internum".

Si on korektim seka li Klein-botle, li resulte es du Mobius-bendes.

## Vida anke
* Topologia
* Mobius-bende
* Matematike
* Geometria
* Felix Klein
Mobius-bende

**Mobius-bende** es topologial spatie (vida topologia) format per junkte li du extremus de un bende (ek papere o altri materie), pos turna un extremum tra 180 gradus.

Lu es interesanti pro have nur un latere: on pove marka un linie sur li bende, fro un punktu A til altri punktu A' direktim tra li bende fro A.

## Vida anke
* Klein-botle
Ensemble-teorie

**Ensemble-teorie** es li teorie de ensembles in matematike.

**Ensemble** es kolektione de objektes o quantitates, konseptet kom unitate e simbolisat per majuskle.

Kom exemple, *S={2,4,6,8}* es ensemble de quar elementes.

Ensemble pove es infiniti, finiti o vakui.

## Vida anke
* ensemble
* algebra
* grupe
* logike
* Georg Cantor
Ensemble

**Ensemble** es kolektione de objektes o quantitates, konseptet kom unitate e simbolisat per majuskle.

Kom exemple, *S={2,4,6,8}* es ensemble de quar elementes.

Ensemble pove es infiniti, finiti o vakui.

Si exista membropi korespondo inter li membres de du ensembles, les es equivalanti.

Li intersektione de du ensembles es li elementes komuni inter les. Li unione de du ensembles es li elementes kel es in aminim un ek les.

Vida anke: ensemble-teorie, algebra, grupe
Lude-teorie

**Lude-teorie** es aplikatione de matematike e logike a desisiones in ludes, e per extensione, in komerse, politike e milite.

In singulari ludes (ex. Solitaire) li strategie de li ludere bli determina nur dal regles.

In dual ludes (ex. shake, futbale) li strategie de un ludere mus egarda li strategie del altri ludere.

Du chefi strategies es usabli in dual ludes:

* **minimax**, in kel un ludere evalua sen probabli maximi perdo e proba tu minimisa lum;
* **maximin**, in kel un ludere evalua sen probabli minimi gano e proba tu maximisa lum.

John von Neumann demonstrad in 1928 ke strategiale, dis du strategies internega, dunke li resulte del maxim multi ludes bli determina nur dal regles.
Semantike

**Semantike**, in linguistike, es li studio de signifikatione.

Lum konserna et li relatione inter vordes e simboles, e li idees kel les representa, e li histories e chanjos de signfikationes.

Semantike es subfake anke de logike.

Vida anke: sintaxe, Alfred Korzybski, etimologia
Alfred Korzybski

**Alfred Korzybski** (3 de julie, 1879-1 de marte, 1950) esed Usani linguiste kel naskad in Polonia.

Lo naskad in Varsava, Polonia. Lo formulad li filosofial linguistikal sisteme, **general [[semantike]]**. Lo morid in Lakeville, Connecticut, Unionati States de Amerika.

Vida anke: semantike, linguistike
Felix Klein

**Felix Klein** (25 de aprile, 1849-22 de june, 1925) esed germani matematikisto.

Lon aplikatione de grupe-teorie por li unifikatione de matematike esed partikularim important in li developo de moderni geometria.

Vida anke: Klein-botle, topologia
Geometria

**Geometria** es li subfake de matematike kel studia li tretes de spatie, e li linies, kurves e surfases kel pove okupa spatie.

Li nome "geometria" rimemora nus pri li frui uso de dis termine, por mesura lande e materies.

Li greki filosofes transformad dis praktikal arte en studio per kel les serchad li sekretes de nature. Sirk 300 aK Euklid kolekted li greki komprendo de geometria in sen verke *Elementes*.

Disdi geometria inkluse li subfakes analiti geometria, Euklidan geometria, non-Euklidan geometria, e deskriptiv geometria.

## Vida anke
* Trigonometria
* Topologia
* Kalkulus
* Rene Descartes
* Karl Gauss
* Nikolai Lobachevski
* Georg Riemann
Sintaxe

**Sintaxe**, in linguistike, es li studie del strukture de frases e satses in lingues.

In anglum, li maxim simpli satse ha un substantive sekuad per un verbe.

Plu komplexi satses pova kontena un adverbie kel qualifika li verbe, e li verbe pova ha un objekte (anke substantive).

In moderni linguistike on usa generalim li sintaxe da Noam Chomsky, sekun kel li surfasali forme del satse bli produkta fro fundamentali "profundi" formes per serteni regles. Disi regles bli noma "transformationali" den les pove chanja li ordine de elementes in li satse.

## Vida anke
* Morfologie
* Fonologie
* Fonetike
* Semantike
Morfologia

**Morfologia**, in linguistike, es li studio del elementes de vordes in lingues.

Li maxim mikri signifikant elemente de vordes es li morfeme.

Es tri chefi tipes de morfologia trovat in li lingues del monde:
* **Isolant morfologia**, in kel generalim vordes kontena nur un morfeme;
* **Aglutinativ morfologia**, in kel generalim vordes es simpli series de morfemes;
* **Flektional morfologia**, in kel vordes konsista ek radikes e finales ("flektiones") kel modifika li sense del radike.

Novial es esentialim aglutinativ lingue, kun isolant elementes (ex. li auxiliari verbes *sal, vud* e talim plus).
Vida anke: sintaxe, fonologia, fonetike, semantike
Morfeme

**Morfeme**, in linguistike, es li maxim mikri signfikant elemente in lingue.

Morfeme pove es toti vorde, un silabe, o nur un suone in un vorde.

Li sam morfeme pove have pluri diferanti formes in diferanti kuntextes.

Vida anke: foneme, morfologia
Foneme

**Foneme** es li maxim mikri fonetikal elemente de lingue kel pove diferisa du frases.

Exemplim, in anglum li "p" in "pin" e "t" in "tin" representa diferanti fonemes, nam les chanja li signifikatione del vordes.

Vida anke: morfeme, fonologia, fonetike
Fonetike

**Fonetike**, in in linguistike, es li studio del parla-suones in lingues.

Lum konserna li klasifikatione de parla-suones, e anke li fisikal e fisiologial lateres de lesen produktione in parlo.

Fonetike anke trakta li resivo e interpretatione de parla-suones che li askoltere.

Famosi fonetikiste esed li anglo Henry Sweet, dosente de Otto Jespersen, li inventere de Novial.

Vida anke: fonologia, foneme, morfologia, sintaxe
Fonologia

**Fonologia** es li studio de fonetikal shablones in lingues.

Li foneme es li maxim mikri suon-elemente in lingue kel pove diferisa du frases. Fonologia studia li shablones e tretes de fonemes in lingues.

Li Usani linguiste Noam Chomsky kun sen kolege Morris Halle proposid sen propri teorie de fonologia, kel postula profundi fonologial representationes de frases; ma dis teorie resta kontroversial e non bli aksepta da omni linguistes (ex. li angli fonetikiste John Wells).

Fonologia es important in komparativ linguistike.

Vida anke: morfologia, sintaxe
Ringe (matematike)

**Ringe** in matematike es ensemble kun du binari operationes kel obedia serteni regles.

Ringe es Abelan grupe sub aditione (+).

Multiplikatione (.) es asosiativ e distributiv super aditione; si *a* e *b* es membres del ensemble, *a.b* have uniki resulte *c*, anke membre del ensemble.

Li ringe es "ringe kun unitate", si exista un membre *e* tal ke *a.e = a* por omni membre *a* in li ensemble.

Si multiplikatione es komutativ, li ringe es "komutativ ringe".

## Vida anke
*  ensemble-teorie
* algebra
* grupe
Orion

**Orion** (li Chasero) es grandi stelaro vidabli durant li vintre in nordi sieles.

Lu kontena li steles Rigel e Betelgeuse, e li Orion-nebula.

Vida anke: astronomia, nebula
Etimologia

**Etimologia** (fro greki *etymos*, veri signifikatione, e *logos*, vorde) es li historie de vorde o altri lingual elemente, o li sientie kel studia tal histories.

Lum studia li historie de vorde per examina li developa del vorde depos lun maxim frui apario in li lingue; per trova li transmisione del vorde en li lingue del fonte; per trova lun kognates in altri lingues; e per trova li komun ansestre de omni kognates del vorde.

**Kognates** de angli vordes apari in multi lingues: "father" es kognate de germani *Vater* e fransi *pere*, omni tri es derivat fro latini *pater* (in Novial: *patro*).

## Vida anke
* linguistike
* gramatike
* semantike
* fonologia
Gramatike

**Gramatike** es li studio del strukture de lingue e lun elementes, e li sientie kel konserna ti studio.

Gramatike inkluse tri chefi temes:
* sintaxe kel studia li strukture de frases e satses;
* morfologia studia li chanjos de vordes por signifika diferantim;
* fonologia studia li suon-shablones in lingues.

Traditionalim, gramatike anke trakta li "partes de parla", exemplim substantive, verbe e adjektive.

## Vida anke
* sintaxe
* morfologia
* fonologia
* linguistike
* fonetike
Liste de matematikistes

## Liste de [[Matematike|matematikistes]]

### A

*Abel, Niels 

### B

*Boole, George 

### C

### D

*Doppler, Christian 

### E

### F

### G

*Galois, Evariste
*Godel, Kurt

### H

### I

### J

### K

*Klein, Felix 

### L

### M

### N

*Newton, Sir Isaac

### O

### P

### Q

### R

### S

### T

### U

### V

### W

### X

### Y

### Z
Liste de natural filosofes

Liste de natural filosofes:

## A

## B

## C

## D

## E

## F

## G

## H

## I

## J

## K

## L

## M

## N

*Newton, Isaac

## O

## P

## Q

## R

## S

## T

## U

## V

## W

## X

## Y

## Z
Liste de filosofes

Liste de filosofes:

## A

*Aristotéles

## B

*Bacon, Francis

## C

## D
* Descartes, René

## E

## F

## G

## H
*Hegel, Georg Wilhelm Friedrich

*Heidegger, Martin

## I

## J

## K
*Kant, Immanuel

*Kierkegaard, Søren

## L

## M
*Marx, Karl

## N
*Nietzsche, Friedrich Wilhelm

## O

## P
* Platon

*Popper, Karl

## Q

## R

*Rand, Ayn

## S
*Schopenhauer, Artur

## T

## U

## V

## W

## X

## Y

## Z

Vida anke: 
**[[Liste de natural filosofes]]*
**[[Liste de logikistes]]*